Неколико сати пре него што је тешко рањен од стране авиона Краљевског ратног ваздухопловства фелдмаршал Ервин Ромел је вршио инспекцију на Западном фронту у Нормандији. Тада се састајао са свим командантима који су му били подређени. Том приликом се састао и са Дитрихом, и питао га да ли би он послушао његову команду, чак ако се она не би слагала са Хитлеровом. Дитрих му је тада рекао, да је он његов фелдмаршал и командант, и да ће слушати сваку његову команду. Ромел се задовољан вратио у штаб и рекао свом ађутанту да је Дитрих на њиховој страни. Али, Дитрих је побеснео када је сазнао за вести о Јулској завери, коју је назвао кукавичким чином завереника, чији је план био да доведу Немачку у стање хаоса. Иако је на почетку изгледало као да би стао на страну заверника, касније је показао другачији став, чиме је сачувао Хитлерово поверење.